*Projekts*

LATVIJAS REPUBLIKAS MINISTRU KABINETS

2019. gada \_\_\_.\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_.\_\_\_.§)

**Grozījums Ministru kabineta 2002. gada 21. maija noteikumos Nr. 194 “Izglītības programmu minimālās prasības arhitekta profesionālās kvalifikācijas iegūšanai”**

Izdoti saskaņā ar likuma

“Par reglamentētajām profesijām un

profesionālās kvalifikācijas atzīšanu”

6. panta 2. punktu un 7. panta pirmo daļu

Izdarīt Ministru kabineta 2002. gada 21. maija noteikumos Nr. 194 “Izglītības programmu minimālās prasības arhitekta profesionālās kvalifikācijas iegūšanai” (Latvijas Vēstnesis, 2002, 91. nr.; 2016, 59. nr.) grozījumu un papildināt noteikumus ar 5. punktu šādā redakcijā:

“5. Arhitekta izglītības programmā, kas noteikta likuma “Par reglamentētajām profesijām un profesionālās kvalifikācijas atzīšanu” 8. panta otrās daļas 1. punktā, divu gadu ilgās praktiskā darba pieredzes ieguvi var uzsākt pēc pirmo triju studiju gadu pabeigšanas un tā var notikt citā Eiropas Savienības dalībvalstī vai Eiropas Brīvās tirdzniecības asociācijas dalībvalstī. Vismaz vienu gadu no praktiskā darba pieredzes ilguma tās saturam ir jābalstās šo noteikumu 2. punktā nosauktajās teorētiskajās un praktiskajās studijās iegūtajās zināšanās, prasmēs un kompetencēs. Praktiskā darba pieredzes ieguves pārraudzību Latvijā veic sertificēts arhitekts. Ja praktiskā darba pieredzes ieguve tiek īstenota citā Eiropas Savienības dalībvalstī vai Eiropas Brīvās tirdzniecības asociācijas dalībvalstī, tās pārraudzību veic persona vai institūcija, kurai ir tiesības īstenot patstāvīgu profesionālo darbību arhitekta profesijā attiecīgajā valstī. Praktiskā darba pieredzē iegūtos studiju rezultātus novērtē izglītības iestāde, kas īsteno arhitekta izglītības programmu, sadarbībā ar institūciju, kas saskaņā ar Būvniecības likumu veic būvspeciālistu kompetences novērtēšanu un patstāvīgās prakses uzraudzību arhitektūras jomā.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa

I.Stūre, 67047899

Inese.Sture@izm.gov.lv